"Setswana Puo ya Gae (HL)/P2 17 DBE/Ngwanaitseele 2019 NSC POTSO 12: POTSO YA TLHAMO NTLHOMOLE MMUTLWA – OM Lobelo Lemorago la ga Matsetseleko la kgatelelo ya setso gammogo le kutlobotlhoko ya batsadi ka ntlha ya go ngweega ga gagwe, ga di a ka tsa mo kgoreletsa ka gope mo go tsweleleng pele mo botshelong. Tshegetsa tlhagiso e, o ikaegile ka go atlega ga ga Matsetseleko go tswa mo pading e. Boleele jwa tlhamo ya gago e nne mafoko a a ka nnang 400–450. [25] POTSO 13: DIPOTSO TSE DIKHUTSHWANE NTLHOMOLE MMUTLWA – OM Lobelo Buisa nopolo e e latelang, mme o arabe dipotso. NOPOLO D O ne a itatlhela mo sejanageng sa gagwe, sa ja mokaragana pele se tloga, sa wela tsela sa leba kwa kgosing. Kelogile o ne a nanoga fa a neng a le gona a leba kwa ntlong, a tlogela Kgori a ntse a tlhomile tlhogo fa a neng a ntse gone e kete motho a gogile motekwane phetelela. Mogaetsho, botsofe ke botsofe. Monnamogolo Kgori o ne a setse a godile, mokwatla wa gagwe o ne o konegile, e kete sekele. Sefatlhego 5 sa gagwe se ne se tsutsubane se le setshwaana, jaaka mogodu wa poo o sa tswa go gamolwa moswang. Fa o ne o mmona a ntse fa fatshe, wena o santse o tla fale, o ne o ka nagana fa e le motho a sule ka ditshego. Ditetswana tsa gagwe tse di neng di le fa godimo ga dipounama, di ne di pomilwe sentle di le ditshweu di re twaa! e kete meno a lekawana le ile ka ditshego. Maoto a monnamogolo ona, re ne 10 re sa bue, a ne a omeletse a le digoro jaaka a lenong le utlwaletswe ke mariga, e bile Kgori o ne a setse a tsamaya a babaela. E ne ya re go tsena mo ntlong, Kelogile a fitlha a tshwarwa ke dikgofenyana. Borokonyana jwa gagwe jo bosesane bo ne ba kgoreletswa ke dipotsane tse di neng di setse di itirela boithatelo ka malomo a gagwe mo ntlong. O ne a ragoga fa a 15 neng a le gona, a leka go di lelekela kwa ntle. Kelogile e ne e le mosadi wa seithati thata. E ne e le motho yo o neng a rata malomo e bile a itse go kgabisa ntlo ka ona tota. Ka maswabi, malomo a gagwe a ne a setse a utlwile ka ntlha ya dipotsane le dipodi. Go ne go bontsha sentle gore mosadimogolo o ne a sa tlhole a kgona go disa kgotsa go tlhola a kgalemile dipotsane ka ntlha ya kgolo le botsofe. 20 Kelogile o ne a emoga fa a neng a rapame teng, a tswa jalo le dipotsane tseo, a leka go di gapela kwa lesakaneng la tsona. Tse dingwe di ne di ja mokaragana fa thoko ga Kgori, mo maruding a ntlo. Di ne di tseneletse matlhaka a ntšhwe e Kgori le Kelogile ba neng ba e tlogetse foo. 13.1 Ke mang yo o neng a itatlhela mo sejanageng sa gagwe go ya ka temana? (1) 13.2 Go ya ka temana, go tlile jang gore motho yo o mo kaileng mo go 13.1 a bo a le mo lefelong leo? (2) 13.3 Ke ka ntlha ya eng fa Kgori a ntse a tlhomile tlhogo fa a neng a ntse gone e kete motho a gogile motekwane phetelela? (2) Kwalololo e ileditswe Phetla"